
PRESSEMEDDELELSE
Verdens VIGTIGSTE, men mindste CYKELLØB kommer til Lyngby-Taarbæk 14AUG2026 – VIL DU MED?
Danmarks Soroptimist-medlemmer, familie og venner har gennem flere år cyklet gennem landet for – i samarbejde med FN Forbundets Stop Sult Fond - at skaffe penge til skolemad i Burkina Faso. 
Hvis du vil gøre en forskel for børn og unge tag med på cykeletapen fra FN-byen i Nordhavn (21,7 km), slut dig til fra Klampenborg Station, fra Virum Station eller tag Frederiksdal etapen/loop på 8 km. Deltagelse er gratis, men husk tilmelding senest 7. august hos ’events på sinatur.dk’. Sinatur Hotel & Konference: Ordremodul Det er også muligt at deltage i en 4 km vandretur i smukke Frederiksdal – her er prisen kr 50 som ubeskåret går til projektet. Efter løbet er alle velkommen til en hyggelig middag på hotellet med underholdning. Pris kr 395 for 2 retter og 1 glas vin, kaffe/te og deltagelse i lotteri. Tilmelding hos Sinatur senest 7. august. (https://order.lifepeaks.dk/sinatur-hotel-konference/mtw-pa-hjul-cykel-med-til-vores-hoteller)
Sinatur Hotellerne er cykelløbets sponsor, og Sinatur Hotel Frederiksdal donerer kr 100 til projektet for alle tilmeldte, store som små, der cykler over målstregen ved hotellet. I 2025 donerede Soroptimisterne i Danmark kr 387.401 til skolemadsprojektet. For kr 3,24 modtager et barn et næringsrigt måltid.  
Soroptimist Birkerød er medarrangør sammen med andre klubber i Hovedstadsområdet. Birkerødklubben blev oprettet i 1958 og har 35 aktive medlemmer fra hele Nordsjælland, og vi arbejder for at tiltrække flere kvinder der vil gøre en forskel i et aktivt fællesskab for at forbedre kvinder og pigers uddannelsesmuligheder og status i ind- og udland. 
Nærmere oplysninger fås hos Soroptimist Int. Birkerød v/Pia Dahl på telefon 40553645
www.soroptimist-danmark.dk/birkeroed       www.soroptimist-danmark.dk


· Soropotimist International Birkerød (SIB) blev etableret i 1958 og har 35 aktive medlemmer fra Rudersdal Kommune og nabokommunerne. Klubben arbejder for at forbedre kvinders og pigers uddannelsesmuligheder og status lokalt, nationalt og internationalt. 
· SIB prioriterer at donationer går til sagen og ikke til administration. Klubben samarbejder bl.a med Hovedbiblioteket i Birkerød om 2 årlige aktiviteter med spændende foredrag og deltager i Birkerød Kulturnat, i Julemarkedet mm. Klubben har doneret og plantet et egetræ i Politiparken og et valnøddetræ ved Mantziusgården.
· Klubbens donationer går bl.a til Julemærkehjemmet Kildemose, lokale krisecentre, studerende i Grønland, sygeplejeuddannelse, skrædderuddannelse og skolemad i Afrika. For at skabe et stærkt netværk arrangerer klubben ugentlige gåture, kulturaktiviteter med mere.



Soroptimist International (SI) er et verdensomspændende netværk af kvinder med 1100 medlemmer i Danmark. I 1921 blev den første Soroptimistklub startet i USA – i dag er der 66.000 medlemmer i 121 lande. SI har som NGO (Non Governmental Organisation) kategori 1 status i FN, som indebærer konsultativ status og automatisk invitation til internationale konferencer og møder i FN’s kommissioner. 

